**6. sjednica Školskog odbora**

**Zapisnik sa 6. sjednice Školskog odbora V. gimnazije Vladimir Nazor Split, Split, održane 31.kolovoza 2017. (četvrtak), s početkom u 10:00 sati, u uredu ravnateljice**

Sjednici su bila prisutna 4 člana Školskog odbora (imenovana od strane Nastavničkog vijeća, Vijeća roditelja i na Skupu radnika). Preostala 3 člana još nisu imenovana samostalno od strane osnivača.

Odluka je donesena jednoglasno.

**AD-1) Verificiranje zapisnika s prethodne 5. sjednice Školskog odbora**

Na zapisnik s prošle sjednice Školskog odbora, od 23.8.2017. nije bilo primjedaba ni dopuna, te je isti jednoglasno usvojen od strane nazočnih članova Školskog odbora.

**AD-2) Odlučivanje o prethodnoj suglasnosti za zasnivanje radnog odnosa radi dopune satnice do punog radnog vremena, ugovorom o radu i bez natječaja nastavnicima M.M, T.K i M.M. koji imaju zasnovane radne odnose na neodređeno nepuno radno vrijeme u ovoj ili drugoj školi (sukladno odredbama čl. 107. st. 10., podstavak 3. i čl. 114. ZOOOSŠ)**

**O D L U K A**

Daje se prethodna suglasnost Školskog odbora za zasnivanje radnog odnosa ugovorom o radu i bez natječaja (sukladno odredbi čl. 107.st.10.,podstavka 3. Zakona o odgoju i obrazovanju u osnovnoj i srednjoj školi) s nastavnicima koji u školskoj ustanovi (ovoj ili drugoj školi) imaju zasnovan radni odnos na temelju ugovora o radu na neodređeno nepuno radno vrijeme, radi dopune nastavnih sati do punog radnog vremena.

Suglasnost se daje za sklapanje ugovora o radu, bez natječaja, za nastavnike:

1. **M.M.,** prof., koja ugovorom o radu na neodređeno nepuno radno vrijeme ima zasnovan radni odnos u Školi, na radnom mjestu nastavnice glazbene kulture za 11 sati nastave tjedno. *Suglasnost se daje* za dopunu nastavnih sati za 6 sati nastave tjedno , s pripadajućom količinom radnog vremena (11,43 sati rada tjedno, odnosno 2,3 sata dnevno) na neodređeno nepuno radno vrijeme od 1. rujna 2017. godine.
2. **T.K.**, prof. koji ugovorom o radu na neodređeno nepuno radno vrijeme ima zasnovan radni odnos u drugoj Školi na radnom mjestu učitelja informatike i učitelja tehničke kulture. *Suglasnost se daje* za dopunu nastavnih sati za obavljanje posla nastavnika informatike za 5 sati nastave tjedno, s pripadajućom količinom radnog vremena (9,09 sati rada tjedno, odnosno 1,8 sati dnevno) na određeno nepuno radno vrijeme od 1. rujna 2017. godine do kraja školske godine 2017./2018. (31.8.2018.).
3. **M.M.**, prof., koji ugovorom o radu na neodređeno nepuno radno vrijeme ima zasnovan radni odnos u Školi, na radnom mjestu nastavnika vjeronauka za 5 sati nastave tjedno. *Suglasnost se daje* za dopunu nastavnih sati za obavljanje posla nastavnika vjeronauka za 3 sata nastave tjedno (zamjena profesora A.M.koji je preuzeo sate satničara), s pripadajućom količinom radnog vremena (5,71 sati rada tjedno, odnosno 1,5 sati dnevno) na određeno nepuno radno vrijeme od 1. rujna 2017. godine do kraja školske godine 2017./2018. (31.8.2017.).